《送张道士 其二》
元代·吴景奎

岁晚揆余初度日，梅花索笑共清妍。留连风月三千界，俯仰乾坤六十年。

斥鴳海鹍齐小大，春猿秋鹤与周旋。但教强健加飧饭，莫把穷通更问天。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。